OpenLLM-France/wikimedia huggingface dataset:
# Villanueva de Gállego

Villanueva de Gállego és un municipi de l'Aragó situat a la província de Saragossa i enquadrat a la comarca de Saragossa. El 2023 tenia 4.807 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 28 gener 2024].
# Cal Morros

«Cal Morros» té aquests significats:
* Cal Morros (Pinós), masia de Pinós, al Solsonès
* Cal Morros (Rajadell). masia de Rajadell, al Bages
* Cal Morros (la Sentiu de Sió), casa a la Sentiu, a la Noguera
# Patrici Cristòfor

Patrici Cristòfor (en llatí Patricius Christophorus) fou un poeta iàmbic grec nascut a Mitilene a Lesbos, que va escriure un Menologium o "Història dels sants", ordenada segons els sants de cada dia a cada mes. L'obra es conserva manuscrita a la Biblioteca Vaticana.

## Referències

* ↑ Christophorus, Patricius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 698
# Corporación Deportiva Independiente Medellín

La Corporación Deportiva Independiente Medellín és un club professional colombià de futbol de la ciutat de Medellín.

## Història

El club va ser fundat el 15 d'abril de 1913. Ha estat quatre cops campió colombià, els anys 1955, 1957, 2002-II, 2004-I, 2009-II i 2016-I. A nivell internacional la seva millor posició fou una tercera el 2003 a la Copa Libertadores de América.
El seu gran rival és l'altre gran club de la ciutat, l'Atlético Nacional, amb qui comparteix l'estadi Atanasio Girardot.

## Palmarès

* Fútbol Profesional Colombiano (6): 1955, 1957, 2002-II, 2004-I, 2009-II, 2016-I
* Copa Colòmbia (3): 1981, 2019, 2020

## Jugadors destacats

| 1950's Oscar 'Ñembo' Restrepo Efraín 'Caimán' Sánchez Carlos Arango Jorge 'Chema' Méndez Leonel Montoya Roberto 'Tito' Drago Segundo 'Titina' Castillo Pedro Roque Retamozo José Manuel Moreno René Seghini Felipe Marino Lidoro Soria Orlando Larraz Antonio Sacco Juan Carlos Toja Lauro Rodríguez Luis 'Caricho' Guzman Lorenzo 'Patemula' Calonga 1960's Héctor 'Canocho' Echeverri Mario Agudelo Perfecto Rodríguez Ricardo José Ramaciotti Omar Oreste Corbatta | 1970's Ponciano Castro Javier Tamayo Daeio Lopez Nolberto Molina Álvaro Santamaría Jorge 'La Rata' Gallego Álvaro Escobar Eladio Vasquez Bernardo Aristizábal José Pekerman Juan Carlos Sarnari Hugo Horacio Londero José Velásquez Hugo Sotil 1980's Luis Carlos Perea Leonel Alvarez Gildardo Gómez Hernán Darío Gómez Oscar Pareja Carlos Castro John Wilmar Pérez Gabriel Jaime Gomez Jorge Olaechea Eduardo Malasquez Franco Navarro Libardo Velez Carlos 'Pato' Aguilera Rafael Villazan Carlos Horacio Salinas Hector Ramon Sossa Juan Carlos Letelier | 1990's Carlos Valderrama René Higuita Henry Zambrano Carlos 'La Gambeta' Estrada Giovanny Hernández Adolfo 'Tren' Valencia Ivan Valenciano Luis Barbat Oscar 'El Pajaro' Juarez 2000's Elkin Murillo Alexander 'Conejo' Jaramillo Julian Viafara Jorge Horacio Serna Luis Amaranto Perea Malher Tressor Moreno John Javier 'Choronta' Restrepo David Montoya Roberto Carlos 'Choto' Cortés Andrés Orozco Jaime Alberto Castrillón David González Neider Morantes Rafael Castillo Mauricio Molina Juan Pablo Pino Felipe Baloy Aldo Bobadilla |

## Enllaços externs

* Pàgina oficial Arxivat 2007-08-01 a Wayback Machine.
# Anacrisis

Anacrisis (Anakrisis) era el nom que es donava a l'antiga Grècia a la investigació preliminar que feien els magistrats o (quan era adient) l'arcont, abans de portar un cas criminal davant d'un tribunal de justícia.

## Referències

* "Anakrisis." Encyclopædia Britannica. Encyclopædia Britannica Online. Encyclopædia Britannica Inc., 2012. Web. 20 Mar. 2012. <http://www.britannica.com/EBchecked/topic/22371/anakrisis>.
# Masaaki Ōsawa

Masaaki Ōsawa (大澤正明, Oosawa Masaaki) és un polític japonés nascut a Ōta, a la prefectura de Gunma, el 21 de gener de 1946. Va ser governador de Gunma durant tres legislatures, des de 2007 fins a 2019. Ōsawa forma part del Partit Liberal Democràtic.

## Biografia
### Naixement i estudis

Ōsawa va nàixer al poble d'Ojima, a l'antic districte de Nitta (actualment forma part de la ciutat d'Ōta). Son pare, Meiji Ōsawa, va ser alcalde d'Ojima. El 1964 es gradua a l'escola superior prefectural de Gunma i el 1969 es gradua a la Universitat de Keiō, a la facultat d'enginyeria. L'any 1970 es gradua a l'escola de l'armada de les Forces d'Autodefensa del Japó.

### Treball i política

El 1971, Ōsawa comença a treballar en una empresa de construcció. A més d'això comença a servir com a regidor a la seua ciutat natal d'Ojima durant dues legislatures, des de 1983 fins a 1991 i, després, com a diputat de l'Assemblea Prefectural de Gunma durant quatre legislatures, des de 1991 fins al 2007, quan deixa el seu escó per a presentar-se a governador de Gunma.

### Com a governador (2007-2019)

El 2007, Ōsawa deixa el seu escó a l'assemblea prefectural per a presentar-se a les eleccions a governador d'aquell any, presentant-se com a candidat del Partit Liberal Democràtic i no com a independent, com solen fer molts candidats. Ōsawa va guanyar al fins aleshores governador, Hiroyuki Kodera que en aquella ocasió s'havia presentat com a candidat del Partit Democràtic. Després d'això, Ōsawa es convertí en l'únic governador del PLD en tot el Japó. El 28 de juliol d'eixe any és anomenat oficialment governador de Gunma. El 2011 torna a revalidar el càrrec, tot i que aquesta vegada ho farà com a candidat independent amb el suport del PLD, els demobudistes del Komeito i el partit de tots. Aquell mateix any i poc després d'haver sigut reelegit, Ōsawa va confessar que havia mantingut una relació amb una dona al treball després que aquesta informació isquera a la llum. El juliol de 2015 Ōsawa es reelegit per tercera vegada, també com a candidat independent amb el suport dels partits de la dreta. El 6 de febrer de 2018 Ōsawa anuncia que no es tornarà a presentar com a candidat a les eleccions a governador previstes per al 2019. El 27 de juliol de 2019 amb les eleccions finalitza el seu termini al càrrec, sent rellevat com a governador per l'exministre i també candidat de la dreta Ichita Yamamoto.

## Referències

* ↑ Official profile Arxivat 14 October 2009$^{[Datemismatch]}$ a Wayback Machine.. Consultat 1 octubre 2009. (japonès)
* ↑ https://www.japantimes.co.jp/news/2007/07/23/national/despite-split-ldp-wins-gunma-race/#.XoMRHogza1s
* ↑ https://www.japantimes.co.jp/news/2015/07/06/national/politics-diplomacy/osawa-cruises-third-term-gunma-governor/#.XoMRNogza1s
* ↑ «プロフィール | 群馬県知事・大沢正明 公式ウェブサイト». Arxivat de l'original el 2019-04-09. [Consulta: 31 març 2020].
* ↑ Els governadors del PLD solen ser majoria, però solen presentar-se com a independents i no sota les sigles del partit
* ↑ 酔いつぶれ「明日送っていくよ…」　群馬県知事、県公舎管理規則違反に「今後は慎まなければ」 Arxivat 2011-07-13 a Wayback Machine. 産経新聞 2011年7月13日
* ↑ 臨時記者会見要旨（２月６日） 群馬県ホームページ
# Villanueva de Córdoba

Villanueva de Córdoba és un municipi de la província de Còrdova a la comunitat autònoma d'Andalusia, a la comarca de Valle de los Pedroches.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 10.069 | 9.957 | 9.807 | 9.649 | 9.478 | 9.263 | 9.740 | 9.719 | 9.800 | 9.720 |

## Història

La vila actual va sorgir en els primers anys del segle XV amb el nom de Encinaenana (a causa de la presència en aquest lloc d'aquesta planta arbòria). La seva fundació hauria estat deguda a vaquers de Pedroche (que van emigrar a causa de la pesta) establerts en ella des de començaments del segle xv. L'actual nom de Villanueva de Córdoba sorgeix a la fi del segle XV (1499), que segons J. Ocaña va poder ésser a causa del desig dels veïns de reafirmar la seva independència respecte als senyorius propers. Sembla que en alguns moments es coneix com a Villanueva de la Jara per la seva proximitat a la devesa del mateix nom. Villanueva de Còrdova va rebre de Carles I i de la seva mare Joana el títol de vila el 18 d'abril de 1533, sent la seva població d'aleshores de 280 veïns (1 veí = +/- 4 habitants).

## Enllaços externs

* Ajuntament de Villanueva de Córdoba
* Villanueva de Córdoba - Sistema d'Informació Multiterritorial d'Andalusia
* Villanueva de Córdoba Centro Guadalinfo de Villanueva de Córdoba
# Llista de comtes de Xampanya

El comtat de Xampanya neix de la fusió entre els comtats de Meaux i Troyes, al centre de França, i que forma part de l'actual regió de Xampanya.

## Comtes de Meaux i de Troyes
### Casal de Vermandois

* ?-967: Robert de Vermandois, comte de Meaux (943-967) i Troyes (956-967), fill de Herbert II
* 967-995: Herbert de Vermandois, comte de Meaux i Troyes, fill de l'anterior
* 995-1022: Esteve I de Troyes, comte de Meaux i Troyes, fill de l'anterior

### Casal de Blois

* 1022-1037: Eudes I, comte de Blois (Eudes II), Reims, Meaux i Troyes (Eudes III), cosí de l'anterior
* 1037-1047: Esteve II, comte de Meaux i Troyes, fill de l'anterior
* 1047-1066: Eudes II, comte de Meaux i Troyes (Eudes IV), fill de l'anterior
* 1066-1089: Teobald I, comte de Blois, Meaux i Troyes, fill d'Eudes I
a la seva mort els dos comtats constituents de la Xampanya foren separats:
    Comtes de Meaux
    1089-1102: Esteve-Enric, comte de Blois i Meaux
    1102-1151: Teobald II, comte de Blois i Meaux, comte de Xampanya el 1125, fill de l'anterior
    Comtes de Troyes
    1089-1093: Eudes V de Troyes, comte de Troyes, fill de Teobald I
    1093-1125: Hug I de Xampanya, comte de Troyes, comte de Champagne el 1102, germà de l'anterior

## Comtes de Xampanya

* 1102-1125: Hug I de Xampanya
* 1125-1151: Teobald II de Xampanya, comte de Blois i Meaux, i posteriorment de Troyes, nebot de l'anterior
* 1151-1181: Enric I el Liberal, fill de l'anterior
* 1181-1197: Enric II, rei de Jerusalem, fill de l'anterior
* 1197-1201: Teobald III, germà de l'anterior
       casat el 1199 amb Blanca de Navarra

### Reis de Navarra

* 1234-1253: Teobald IV el Trobador, fill de l'anterior
* 1253-1270: Teobald V el Jove, fill de l'anterior
* 1270-1274: Enric III el Gras, germà de l'anterior
* 1274-1305: Joana I, filla de l'anterior
       casada el 1284 amb Felipl IV el Bell, rei de França
       integració del Comtat de Xampanya a la Corona francesa
# Brian McBride

Brian McBride (Arlington Heights, 19 de juny de 1972) és un exfutbolista estatunidenc de la dècada de 2000. Fou 95 cops internacional amb la selecció dels Estats Units, amb la qual participà en els Mundials de 1998, 2002 i 2006.
Pel que fa a clubs, destacà a VfL Wolfsburg, Columbus Crew, Fulham FC i Chicago Fire.

## Referències

* ↑ «Italy's De Rossi gets four-match ban from FIFA». ESPN, 23-06-2006 [Consulta: 27 novembre 2013].
* ↑ «McBride, second leading scorer in U.S. history, retires». ESPN, 26-07-2006 [Consulta: 27 novembre 2013].
* ↑ «Biography». US Soccer [Consulta: 19 juliol 2007]. «Còpia arxivada». Arxivat de l'original el 2007-09-30. [Consulta: 6 abril 2019].
* ↑ Hugman, Barry J. The PFA Premier & Football League Players' Records 1946–2005. Queen Anne Press, 2005, p. 386. ISBN 1-85291-665-6.
* ↑ «Fulhamerica: U.S. Players Who Have Passed Through Craven Cottage». U.S. Soccer. [Consulta: 7 agost 2017].
* ↑ «In McBride's Honor», 17-06-2009. [Consulta: 27 novembre 2013].
* ↑ «McBride's». Fulham F.C. [Consulta: 27 novembre 2013].
# Patrós

Segons el Gènesi, els patrós o patrosites són un grup de descendents de Misraim, fill de Cam i net de Noè.
Tot fa indicar que serien descendents d'un fill de Misraim anomenat Patrós, però la Bíblia no esmenta el seu nom.
Se'ls identifica com una tribu de Tebes (Alt Egipte), ja que el mot egipci Pa-to-ris significa "del sud".

## Referències

* ↑ «Patrós — BIBLIOTECA EN LÍNEA Watchtower» (en castellà). [Consulta: 26 juliol 2018].
# Conothele

Conothele és un gènere d'aranyes migalomorfes de la família dels halonopròctids (Halonoproctidae). Fou descrita per primer cop el 1878 per Thorell. El 2017, World Spider Catalog reconeixia 24 espècies, que viuen a Àsia (especialment al sud-est), Illes Seychelles i Oceania.

## Taxonomia

El gènere Conothele comprèn les següents espècies:
* Conothele arboricola Pocock, 1899
* Conothele baiyunensis Xu, Xu & Liu, 2017
* Conothele birmanica Thorell, 1887
* Conothele cambridgei Thorell, 1890
* Conothele daxinensis Xu, Xu & Li, 2017
* Conothele doleschalli Thorell, 1881
* Conothele ferox Strand, 1913
* Conothele fragaria (Dönitz, 1887)
* Conothele giganticus Siliwal & Raven, 2015
* Conothele gressitti (Roewer, 1963)
* Conothele hebredisiana Berland, 1938
* Conothele khunthokhanbi Kananbala, Bhubaneshwari & Siliwal, 2015
* Conothele lampra (Chamberlin, 1917)
* Conothele limatior Kulczyński, 1908
* Conothele malayana (Doleschall, 1859) (espècie tipus)
* Conothele nigriceps Pocock, 1898
* Conothele sidiechongensis Xu, Xu & Liu, 2017
* Conothele spinosa Hogg, 1914
* Conothele taiwanensis (Tso, Haupt & Zhu, 2003)
* Conothele trachypus Kulczyński, 1908
* Conothele truncicola Saaristo, 2002
* Conothele vali Siliwal, Nair, Molur & Raven, 2009
* Conothele varvarti Siliwal, Nair, Molur & Raven, 2009
* Conothele yundingensis Xu, Xu & Li, 2017

## Referències

* 1 2 3 «Ctenizidae». Natural History Museum Bern. [Consulta: 19 març 2017].
* ↑ Thorell, 1878 : Studi sui ragni Malesi e Papuani. II. Ragni di Amboina raccolti Prof. O. Beccari. Annali del Museo Civico di Storia Naturale di Genova, vol.13, p.1-317 (text íntegre).

## Enllaços externs

* (anglès) World Spider Catalog: Conothele L. Koch, 1873 en la família Halonopròctids +base de dades
# Amatitlania siquia

Amatitlania siquia és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,9 cm de longitud total.

## Distribució geogràfica

Es troba des de Costa Rica fins a Nicaragua, incloent-hi Hondures.

## Referències

* 1 2 «Amatitlania siquia» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Medgar Evers

Medgar Wiley Evers (Decatur, Mississipi, 2 de juliol de 1925-Jackson, Mississipi, 12 de juny de 1963) fou un activista pels drets civils nord-americà que va lluitar contra la segregació racial a la Universitat de Mississipi, i per aconseguir la justícia social i el dret de vot de la població afroamericana.

## Biografia

Veterà de la Segona Guerra Mundial i llicenciat universitari, es va fer activista del moviment pels drets civils als Estats Units en la dècada de 1950. Va ser nomenat secretari de camp de l'Associació Nacional per al Progrés de les Persones de Color (NAACP, en les seves sigles en anglès).
Arran de la decisió el 1954 del Tribunal Suprem dels Estats Units sobre el cas Brown contra el Consell d'Educació, que va declarar que la segregació a les escoles públiques era inconstitucional, Evers va lluitar per obtenir l'admissió de les persones afroamericanes a la Universitat de Mississipi amb el suport de l'estat. També va lluitar pels drets de vot i de registre, per les oportunitats econòmiques, per l'accés a les instal·lacions públiques i per altres transformacions importants en la societat racista dels Estats Units.
Evers va ser assassinat per Byron De la Beckwith, membre del Consell de Ciutadans Blancs, grup format el 1954 per combatre la integració a les escoles i l'activisme pels drets civils.
Com a veterà, Evers va ser enterrat amb honors militars al cementiri nacional d'Arlington. La seva mort i el resultat dels dos primers judicis contra el seu assassí van inspirar intenses protestes i nombroses manifestacions pels drets civils, així com obres d'art, música i cinema. El motiu va ser que en tots dos processos tots els membres del jurat eren blancs i van absoldre De la Beckwith. Finalment, De la Beckwith va ser condemnat en un tercer judici realitzat el 1994 amb noves proves.
La seva vídua, Myrlie Evers-Williams, es va convertir per mèrits propis en una activista destacada que va arribar a exercir la presidència nacional de la NAACP. El seu germà Charles Evers va ser el primer alcalde afroamericà triat a Mississipi en l'era post-reconstrucció quan va guanyar les eleccions locals el 1969 a Fayette.

## Referències

* ↑ Media, American Public. «State of Siege: Mississippi Whites and the Civil Rights Movement | American RadioWorks» (en anglès). [Consulta: 28 maig 2018].
* ↑ Baden, M. M. (2006): Chapter III: Time of Death and Changes after Death. Part 4: Exhumation. In: Spitz, W. U. & Spitz, D. J. (eds): Spitz and Fisher’s Medicolegal Investigation of Death. Guideline for the Application of Pathology to Crime Investigations (Fourth edition), Charles C. Thomas, pp. 174-83; Springfield, Illinois.
# Boig per tu (cançó)

«Boig per tu» és una cançó de rock català composta per Pep Sala, amb lletra del mateix Sala, de Carles Sabater i de Joan Capdevila, popularitzada pel grup Sau amb Carles Sabater com a cantant. Es va publicar per primer cop l'any 1990, en la vuitena pista del tercer disc del grup, Quina nit, del qual també va ser el tercer single després de «És inútil continuar» i «Envia'm un àngel». S'ha convertit en la cançó més coneguda del grup i en una de les més reeixides de la música en català en general.

## Descripció

El tema de la lletra, estrictament, és una declaració d'amor a la lluna, encara que també es pot entendre com que sigui dedicada a una persona.
Pep Sala, en una entrevista al programa de TVC No me la puc treure del cap dedicat a la cançó, va revelar que la seva estrofa –"Quan no hi siguis al matí, / les llàgrimes es perdran / entre la pluja / que caurà avui"– està inspirada en un fragment de la pel·lícula Blade Runner, on Batty diu a Deckard: "Tots aquests moments es perdran en el temps, com llàgrimes a la pluja. És hora de morir". Sala es va inspirar en la seva dona que havia mort malalta.

## Versions

«Boig per tu» ha estat versionada diversos cops per grups i intèrprets: el tenor Josep Carreras, el cantant Dyango i la cantant gallega Luz Casal, en el seu disc A contraluz. El grup Chocolat va fer el 2013 una adaptació country del tema i un videoclip editats per Picap, la discogràfica de Sau. La cantant Shakira el 2014 va realitzar una versió en català i castellà en el seu disc Shakira. La darrera setmana de març del 2014, la versió en català de Shakira va ser la cançó més viralitzada (compartida i escoltada a través de les xarxes socials) del món.

## Referències

* 1 2 Roger de Gràcia (2010). Entrevista amb Pep Sala (Producció Televisiva). TVC. Dura 00:03:00 - 00:05:00.
* ↑ Roger de Gràcia (2010). Boig per tu - No me la puc treure del cap (Producció Televisiva). TVC. Dura 00:08:30 - 00:08:50.
* ↑ Roger de Gràcia (2010). Boig per tu - No me la puc treure del cap (Producció Televisiva). TVC. Dura 00:16:30 - 00:18:00.
* ↑ «La versió de 'Boig per tu' cantada per Shakira ja corre per les xarxes». Vilaweb, 22-03-2014. [Consulta: 22 març 2014].
* ↑ «Spotify's Top 10 Most Viral Tracks». abc NEWS, 01-04-2014. [Consulta: 3 abril 2014].

## Vegeu també

* L'Empordà

## Enllaços externs

* Lletra de "Boig per tu" a Viasona.cat
* Spotify's Top 10 Most Viral Tracks
# Brigis

Els brigis (en grec antic Βρύγοι) (però els macedonis els anomenaven briges Βρίγες) eren un poble traci proper a Macedònia i al nord de Berea, a tocar amb el mont Bermios.
Les primeres mencions dels brigis es troben en els escrits d'Heròdot, que els relaciona amb els frigis, i afirma que segons els macedonis, els brigis "van canviar el seu nom" per frigis després de migrar a Anatòlia. Se sap que van atacar l'exèrcit de Mardoni quan anava de Macedònia cap a Grècia l'any 492 aC a la Primera guerra mèdica, segons diuen Heròdot i Estrabó.
Esteve de Bizanci menciona dues ciutats que els pertanyien, Brigies (Βρυγίας) i Brígion (Βρύγιον), que aparentment estaven situades dins del seu territori. Una part dels brigis, amb els seus reis, es van establir a Il·líria, al nord d'Epidamnos, amb centre a la ciutat de Cudria, segons Estrabó.

## Referències

* ↑ Smith, William 8ed.). «Brygi». Dictionary of Greek and Roman Geography (1854). [Consulta: 24 gener 2021].
# Pilar Cancela Rodríguez

Pilar Cancela Rodríguez (Stuttgart, 21 d'agost de 1967) és una política espanyola, és l'actual secretaria d'Estat de Cooperació Internacional i fou diputada per el PSdeG-PSOE a el Congrés durant la XI, XII, XIII i la XIV.

## Biografia

Filla d'emigrants gallecs a Alemanya, va tornar a Galícia per estudiar Dret a la Universitat de Santiago de Compostel·la, on es va llicenciar el 1990. Compta amb el títol de Tècnica Superior en Prevenció de Riscos Laborals. Des de 1993 treballa com a funcionària en l'Administració General de la Junta de Galícia; ha estat secretària general del Consell Gallec de Relacions Laborals i directora general de Relacions Laborals de 2002 a 2003 i de 2005 a 2009.
Va ser secretària d'Organització del PSdeG. Al desembre de 2015 va ser triada diputada per La Corunya al Congrés, sent reelegida en 2016. Aquest mateix any va ser triada secretaria de l'àrea de Polítiques Migratòries i PSOE de l'Exterior. També va presidir les comissions d'Igualtat i del Pacte d'Estat en matèria de Violència de Gènere del Congrés dels Diputats.

## Referències

* ↑ Congreso de los Diputados. «Cancela Rodríguez, Pilar». [Consulta: 10 setembre 2017].
* 1 2 «Albares nombra 3 nuevos secretarios de Estado y 5 directores generales» (en castellà). COPE, 20-07-2021 [Consulta: 20 juliol 2021].
* ↑ PSOE. «Pilar Cancela Rodríguez». [Consulta: 10 setembre 2017].
* ↑ «La gallega Pilar Cancela Rodríguez ha sido elegida nueva secretaria de Área de Políticas Migratorias y PSOE del Exterior». , 22-06-2017 [Consulta: 10 setembre 2017].
# Nombre de cavitació

El Nombre de cavitació (${\sigma }_{c}$) és un nombre adimensional que s'utilitza en la mecànica de fluids. Representa la relació entre la pressió local i la pressió dinàmica. S'empra per caracteritzar el potencial de cavitació del fluid.
Es defineix de la manera següent:
    ${\mathit {Ca}}={\frac {p-p_{v}}{{\frac {1}{2}}\rho v^{2}}}$
on:
   * $\rho$ = densitat del fluid,
   * $p$ = pressió local,
   * $p_{v}$ = pressió de vapor del fluid,
   * $v$ = velocitat característica del flux.
El nombre de cavitació és un cas especial del nombre d'Euler.

## Referències

* ↑ Bernard Stanford Massey. Measures in science and engineering: their expression, relation and interpretation (en anglès). Ellis Horwood Limited, 1986 (Mathematics and its Applications). ISBN 0-85312-607-0.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 84-493-2018-6.

## Bibliografia

* Batchelor, George Keith. An Introduction to Fluid Dynamics (en anglès). Cambridge University Press, 1967. ISBN 0-521-09817-3.
# Amatori Vercelli

El Hockey Club Amatori Vercelli, o simplement Amatori Vercelli és un club d'hoquei sobre patins de la localitat italiana de Vercelli, a la regió del Piemont. Va ser fundat l'any 1962 i actualment milita a la Serie A1 italiana.
La seva millor temporada va ser la 1982/83, on aconseguí guanyar la Lliga i la Copa d'Itàlia, així com la Copa de la CERS, on derrotà a la final al AFP Giovinazzo.
A més a més, també guanyà la Lliga les temporades 1983/84 i 1985/86, així com una segona Copa de la CERS l'any 1988, derrotant en aquesta ocasió a la final al CD Paço de Arcos.
També va ser finalista de la Copa d'Europa l'any 1998, caient derrotat a la final celebrada a Vercelli, pel Igualada Hoquei Club.

## Palmarès

* 3 Lligues italianes: 1983, 1984 i 1986
* 1 Copa italiana: 1983
* 2 Copa de la CERS: 1983 i 1988

## Referències

* ↑ «Final Copa d'Europa 1998 Vercelli - Igualada. Hoquei patins.». [Consulta: 30 març 2022].